Anir yeɛweq kan deg wayen i as-iḍerrun, yal mi ara iruḥ s aɣerbaz yettwali taqcict-nni di car tettɣimi-d ɣer yidis-is teqqar idlisen, yemkta-d lexyal n tqcict-nni i iwala ɣef tseddarin n uxxam-is. Yiwen n wass yemlal Anir d Anya, deg Iɛeẓẓugen anda uɣen tannumi ttemlilin yakan, akken ad as-d-tinni ayen twala maɛna netta ur tt-yumin ara. Teqqar-as akken ad iruḥ ɣur umsujji, maca netta ur yettamen ara s wigi. Azekka-nni, yekker-d Anir ad iruḥ ɣer umsujji n tnefsit akken ad as-d-yefk dewa neɣ tifrat i wugur-ines, yeḥka-as akk ɣef leṣwat isell d lexyal i ittwali iḍ d wass, amsujji-nni mi yeẓra d akken tigi d limarat n tidderwect, akken ur t-yessenduqsam ara yenna-as : akken walaɣ d ɛeyyu i teɛyiḍ.